Felkészülés, a stratégia előzményeinek vizsgálata			
	A stratégia előzményeinek vizsgálati lépései:
– Létező koncepciók, fehér könyvek, zöld könyvek áttekintése és feldolgozása
– Meglévő (fölérendelt) stratégia vagy stratégiák áttekintése és feldolgozása
– Kapcsolódó nemzetközi és hazai stratégiai dokumentumok azonosítása
– Meglévő szabályozási dokumentumok feltérképezése és feldolgozása		
Előzetes elemzések elvégzése			

	A tervezési folyamat e szakaszában javasolt előkészíteni a pillérek azonosításához az előzetes elemzési keretet jelentő
ok-okozati fát. Ennek részletes leírása a stratégia tartalmi követelményeit bemutató fejezetben található. 

	4. ábra: Pillérstruktúra, ok – okozati fa

Kutatási szükséglet meghatározása			
	Az előzetes elemzések alapján a tervező munkacsoport felméri a további, háttérkutatási szükségleteket (pl. ok-okozati viszonyok igazolása, adatelemzés, trend vizsgálat stb.), továbbá javaslatot tesz a PIB-nek a háttérkutatások területeire és céljaira, melyeket ezt követően megrendelnek.		
Előzetes tervezés jóváhagyása			
	A pillérstruktúra és a jövőkép előzetes felvázolása a stratégiai dokumentum első, tartalmi sarokpontja. A pillérstruktúrát és a jövőképet a PIB megvitatja a projektszponzorral, aki jóváhagyja az előzetes tervezést, s intézkedik a háttérkutatások megrendeléséről.